paragraph_text: Donato "Donnino" di Angelo di Pascuccio poznat kao Il Bramante (Fermignano, 1444. – Rim, 11. travnja 1514.) bio je talijanski arhitekt i slikar, među najboljima u renesansi.<ref>Bramante u talijanskoj enciklopediji Treccani, pristupljeno 16. ožujka 2014. Obrazovanje je stekao u Urbinu, jednom od kulturnih centara Italije 15. stoljeća. Ranije je djelovao u Milanu utjecavši tako na razvoj lombardijske renesansne umjetnosti, potom u Rimu gdje je projektirao baziliku Sv. Petra. Bio je najznačajniji arhitekt na prijelazu iz 15. u 16. stoljeće i u sazrijevanju klasicizma cinquecenta toliko da su arhitekti onoga doba njegovo djelo uspoređivali s arhitekturom starog Rima i njega smatrali "izumiteljem i svjetlom dobre i prave arhitekture".<ref>Sebastiano Serlio, Tutte le opere, Venecija, 1639,, str. 139.